જમ્મુ-કાશ્મીરના શોપિયાંમાં સુરક્ષાદળોને એક મોટી સફળતા મળી છે, આતંકવાદીઓ અને સુરક્ષાદળો વચ્ચેની અથડામણમાં એક આંતકવાદી ઠાર મરાયો હતો અને એક આતંકવાદીએ શરણગતિ સ્વીકારી હતી. પ્રાપ્ત માહિતી અનુસાર, આ એન્કાઉન્ટર શોપિયાંના બારબગમાં થયું હતું. સુરક્ષાદળોને આ વિસ્તારમાં આતંકવાદીઓ છુપાયા હોવાની જાણકારી મળી હતી, આથી એ વિસ્તારની ઘેરાબંધી કરી તપાસ અભિયાન હાથ ધરવામાં આવ્યું હતું. આ અભિયાનમાં જવાનો અને આતંકવાદીઓ વચ્ચે ગોળીબાર થયો હતો, જેમાં એક આંતકી ઠાર મરાયો હતો અને અન્ય એકે શરણાગતિ સ્વીકારી હતી.